પંચમહાલ જિલ્લાના ગોધરા ખાતે આજથી ૧૮ વર્ષ પૂર્વે ૨૭ ફેબ્રુઆરી ૨૦૦૨ ના રોજ આયોધ્યાથી સાબરમતી એક્સપ્રેસ મારફતે પરત ફરી રહેલા કારસેવકોને ગોધરા એ કેબિન પાસે ટ્રેનના એસ ૬ કોચને આગ લગાવી જીવતા સળગાવી દેવામાં આવ્યા હતા, જેમાં ૫૯ જેટલા કારસેવકો મોતને ભેટ્યા હતા, જે બાદ સમગ્ર ગુજરાતમાં રમખાણો ફાટી નીકળ્યા હતા, સાબરમતી ટ્રેન હત્યાકાંડની તપાસ કરવા માટે સરકાર દ્વારા ખાસ SIT ની રચના પણ કરવામાં આવી છે, જેમાં સમયાંતરે ચુકાદા પણ આપવામાં આવ્યા છે અને આરોપીઓને સજા પણ ફટકારવામાં આવી છે, ત્યારે આજે સાબરમતી ટ્રેન હત્યાકાંડની ૧૮મી વર્ષીને લઇને વિશ્વ હિન્દુ પરિષદ દ્વારા ગાંધી ચોક ખાતેથી કારસેવકોની આત્માને શાંતિ મળે તે માટે રેલી યોજી ગોધરા રેલવે યાર્ડમાં રાખેલા સાબરમતી એક્સપ્રેસ ના એસ-૬ કોચ ખાતે પહોંચ્યા હતા, જ્યાં કોચ પાસે ફૂલ હાર અર્પણ કરી શ્રદ્ધાંજલિ આપી હતી અને રામધૂન બોલાવી હતી, અને હુતાત્માઓની આત્માને શાંતિ મળે તે માટે પ્રાર્થના કરી હતી, વીએચપી અગ્રણી નેતા દ્વારા જણાવવામાં આવ્યું હતું કે અયોધ્યામાં વહેલી તકે રામમંદિર બનાવવામાં આવશે તો જ કારસેવકો સાચી શ્રદ્ધાંજલિ ગણાશે.